Source: https://www.zsdis.sk/Uvod/Podnikatelia/Sluzby-distribucie/Inteligentne-meracie-systemy
Timestamp: 2017-12-17 21:36:23+00:00

Document:
Inteligentné meracie systémy - Západoslovenská distribučná, a. s.
Pre registrovaného používateľa sú k dispozícii namerané údaje na Distribučnom portáli www.diportal.sk . Zaregistrovať sa je možné cez odkaz na úvodnej stránke – Registrácia - Nový používateľ.
Pri registrácii je nutné poznať svoje číslo obchodného partnera a číslo „Zmluvy o pripojení odberného elektrického zariadenia žiadateľa do distribučnej sústavy“.
V prípade, ak tieto požadované identifikačné údaje nemáte k dispozícii, je možné ich získať prostredníctvom chatu „Potrebujete poradiť?“ na webovom sídle www.zsdis.sk alebo telefonicky na zákazníckej linke spoločnosti Západoslovenská distribučná, a.s., 0850 333 999 počas pracovných dní v čase od 7.00 – 19.00 h.
Distribučný portál poskytuje komfortnú dostupnosť informácií pre všetkých zákazníkov a obchodných partnerov 24 hodín 365 dní v roku. Služba je poskytovaná všetkým používateľom zdarma. Namerané údaje sú poskytované s históriou podľa pravidiel platnej legislatívy v členení: história spotreby, intervalové dáta, registrové dáta. Odberné miesta vybavené inteligentným meracím zariadením umožňujú zákazníkovi denný prístup k nameraným hodnotám výkonu v konkrétnom čase.
Vyhláška č. 358/2013 Z.z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike
Vyhláška č. 423/2013 Z.z., ktorou sa mení a dopĺňa vyhláška Úradu pre reguláciu sieťových odvetví č. 24/2013 Z. z.,ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom
Vyhláška č. 3/2013 Z.z., ktorou sa ustanovuje spôsob, rozsah a štruktúra poskytovania meraných údajov o spotrebe na odbernom mieste odberateľa elektriny a ich uchovávanie
Ako odčítať digitálny elektromer?
Aké sú lehoty zavádzania IMS?
Aké straty v sieti sú dnes pri distribúcii elektriny? Kam sa s IMS posunieme?
Aké povinnosti budú mať koncoví odberatelia? Na čo sa musia spotrebitelia pripraviť pri realizácii IMS?
Kedy za začalo zavádzanie IMS na území spoločnosti Západoslovenská distribučná?
Je potrebné pre IMS uzatvoriť nejakú zmluvu alebo dodatok k zmluve?
Čo všetko je IMS schopný merať?
Aké informácie sa budú odosielať a kam?
Bude OM rýchlejšie pripojené po odpojení ako pri klasickom meradle?
Budem za inštaláciu IMS musieť zaplatiť nejaký poplatok?
Zmení sa niečo inštaláciou IMS?
Mám už teraz nainštalované intervalové meranie, bude sa tento typ merania tiež nahrádzať IMS?
Koľkých zákazníkov podľa kategórií sa to týka?
Ako sa vyberajú odberné miesta, na ktorých ZSD inštaluje, respektíve bude inštalovať IMS?
Dajú sa IMS využiť na úsporu elektriny? Dokáže si spotrebiteľ optimalizovať pomocou IMS svoju spotrebu?
Nemôžu dáta z IMS byť zneužité? Ako sú zabezpečené namerané dáta?
Vyžaduje si IMS špeciálnu údržbu?
Môžu sa IMS nainštalovať aj pre výrobné zariadenie?
Ako dlho ho budem mať nainštalovaný?
Zlepší sa inštaláciou inteligentného meracieho systému kvalita elektriny?
Môžem odmietnuť inštaláciu inteligentného meracieho systému?
Čo znamená výraz inteligentná sieť?
Čo znamená výraz inteligentný merací systém?
Návod na odpočet digitálneho elektromera si môžete stiahnuť z tejto stránky.
Lehoty na zavedenie inteligentných meracích systémov pre jednotlivé kategórie koncových odberateľov elektriny sú uvedené v § 7 vyhlášky 358/2013 Z. z.:
„Prevádzkovateľ distribučnej sústavy nainštaluje inteligentné meracie systémy pre najmenej 80 % odberných miest koncových odberateľov, ktorí najneskôr do
a) 31. decembra 2014 splnili kritériá na zaradenie medzi koncových odberateľov elektriny kategórie 1, do 31. decembra 2015,
b) 31. decembra 2015 splnili kritériá na zaradenie medzi koncových odberateľov elektriny kategórie 2 a 4, do 31. decembra 2016,
c) 31. decembra 2018 splnili kritériá na zaradenie medzi koncových odberateľov elektriny kategórie 3, do 31. decembra 2020."
Straty v sieti rozdeľujeme na technické (v distribučnej sústave pri transformácii a prenose elektriny) a netechnické straty (tzv. neoprávnené odbery). Po zavedení IMS očakávame zníženie hlavne netechnických strát (zníženie strát z dôvodu nezákonnej spotreby a manipulácie s meracím prístrojom).
V zmysle § 8 vyhlášky 358/2013 Z. z: „Koncový odberateľ elektriny, ktorého odberné miesto splnilo kritériá podľa § 3, umožní prevádzkovateľovi distribučnej sústavy montáž a prevádzku inteligentného meracieho systému v odbernom mieste koncového odberateľa elektriny.“
Zavádzanie IMS je kľúčovým krokom k budovaniu inteligentných sietí. K inštalácii inteligentných meracích systémov na vybraných odberných miestach vo svojom vymedzenom území začala spoločnosť Západoslovenská distribučná, a. s., postupne v priebehu kalendárneho roka 2014, a to podľa naplánovaného harmonogramu počnúc mesiacom 8/2014.
Základné, pokročilé aj špeciálne funkcionality IMS sú špecifikované vo vyhláške 358/2013 Z. z. v § 4.
Podľa funkcionality konkrétneho typu inštalovaného IMS budú odosielané hodnoty do centrály príslušného prevádzkovateľa distribučnej sústavy. Prevádzkovateľ distribučnej sústavy odovzdáva do informačného systému organizátora krátkodobého trhu s elektrinou údaje namerané IMS, ako aj všetky údaje potrebné na zabezpečenie centrálneho zberu a správy údajov nameraných IMS a údaje potrebné na ich poskytovanie a uchovávanie podľa zákona a osobitných predpisov (vyhláška č. 3/2013 Z. z. a vyhláška č. 24/2013 Z. z.) a podľa prevádzkového poriadku organizátora krátkodobého trhu s elektrinou (OKTE).
Keďže výkon pripojenia bude realizovaný na diaľku, je možné, že pripojenie bude vykonané operatívnejšie, avšak v zmysle pravidiel trhu na znovupripojenie je lehota 1 deň.
Vlastná spotreba inteligentného merača nie je zahrnutá v nameranej spotrebe.
Podľa § 6 vyhlášky č. 358/2013 Z. z.:
Výmena elektromeru a rovnako aj inštalácia IMS je bezplatná.
Zmení sa rozsah údajov o spotrebe, ktoré bude mať odberateľ k dispozícii prostredníctvom distribučného portálu www.diportal.sk.
Ak je na odbernom mieste koncového odberateľa elektriny zavedené do 14. novembra 2013 meranie typu A (intervalové meranie), prevádzkovateľ distribučnej sústavy nainštaluje na takomto odbernom mieste inteligentný systém až pri výmene určeného meradla z dôvodu uplynutia platnosti jeho overenia (vyhláška 358/2013 Z. z., § 9 bod (3)).
Na vymedzenom území ZSD:
do kategórie 1 a 2 pripadá cca 20 000 OM,
do kategórie 3 pripadá cca 170 000 OM,
do kategórie 4 pripadá cca 1 000 OM.
Pravidlá sú určené vo vyhláške Ministerstva hospodárstva SR č. 358/2013 Z. z., kde sú koncoví odberatelia rozdelení do 4 kategórií:
Kategória 1 – odberatelia s ročnou spotrebou elektriny najmenej 15 MWh a MRK najmenej 30 kW alebo najmenej 45 A.
Kategória 2 – odberatelia s ročnou spotrebou elektriny najmenej 4 MWh a MRK najmenej 30 kW alebo najmenej 45 A.
Kategória 3 – odberatelia s ročnou spotrebou elektriny najmenej 4 MWh a MRK menej ako 30 kW alebo menej ako 45 A.
Koncový odberateľ elektriny sa na základe informácií z inteligentného meracieho systému o priebehu svojej dennej spotreby môže rozhodovať o efektívnom využití elektriny počas dňa.
Pri prevádzkovaní IMS sa kladie veľký dôraz na zabezpečenie ochrany a dôvernosti prenášaných údajov.
Áno, tieto sú v zmysle vyhlášky Ministerstva hospodárstva SR č. 358/2013 Z. z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike, v § 3 špecifikované ako koncový odberateľ kategórie 4, detailne uvedené v § 3 bod (5) predmetnej vyhlášky 358/2013 Z. z.:
Podľa platnej legislatívy môže byť určené meradlo nainštalované na OM maximálne 12 rokov.
Inštaláciou inteligentného meracieho systému na odbernom mieste nie je ovplyvnená kvalita elektriny, inteligentné meracie systémy však disponujú funkcionalitou na sledovanie kvality distribučnej sústavy, podľa ktorých prevádzkovateľ distribučnej sústavy dokáže zistiť zmeny kvalitatívnych parametrov, poruchy a ich rozsah.
Nie, v zmysle vyhlášky Ministerstva hospodárstva SR č. 358/2013 Z. z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike, sú v § 3 presne špecifikované kategórie odberateľov elektriny, ktorým prevádzkovateľ distribučnej sústavy nainštaluje inteligentný merací systém, a v zmysle § 8 bod (1) koncový odberateľ elektriny, ktorého odberné miesto splnilo kritériá podľa § 3, umožní prevádzkovateľovi distribučnej sústavy montáž a prevádzku inteligentného meracieho systému vo svojom odbernom mieste.
Inteligentné siete (Smart Grids) sú automatizované, spoľahlivé a efektívne riadené distribučné sústavy, ktoré podporujú obojsmernú komunikáciu medzi výrobnými zdrojmi, distribučnou sústavou a zákazníkmi. Na základe komunikácie sa zbierajú informácie o aktuálnych potrebách výroby a spotreby energie, ktoré sa ďalej využívajú na efektívne nakladanie s elektrickou energiou.
Znamená elektronický systém, ktorý je schopný merať spotrebu energie a pridávať k tomu viac informácií než konvenčné meradlo a ktorý je schopný vysielať a prijímať dáta s využitím niektorej formy elektronickej komunikácie. Hovoríme o plne automatizovanom systéme, pri ktorom nevzniká potreba fyzického odpočtu.

References: § 7
 § 8
 § 3
 § 4
 § 6
 § 9
 § 3
 § 3
 § 3
 § 8
 § 3